श्रीदेवी से जब मिलते थे तो उनके पैर छूते थे अन‍िल कपूर, कई साल बाद खोला ये राज Anil Kapoor used to touch Sridevi feet revealed the reason | Bollywood News in Hindi
श्रीदेवी से जब मिलते थे तो उनके पैर छूते थे अन‍िल कपूर, कई साल बाद सामने आया ये राज
Updated Dec 06, 2018 | 11:55 IST | टाइम्स नाउ डिजिटल
बॉलीवुड के दिग्‍गज अभिनेता अनिल कपूर ने हाल ही में श्रीदेवी से जुड़ा एक ऐसा खुलासा किया है जो वाकई हैरान कर देने वाला है।
मुंबई. बॉलीवुड के दिग्‍गज अभिनेता अनिल कपूर ने हाल ही में श्रीदेवी से जुड़ा एक ऐसा खुलासा किया है जो वाकई हैरान कर देने वाला है। अन‍िल कपूर जाने माने अभिनेजा जीतेंद्र के साथ हाल ही में र‍ियलिटी शो डांस प्‍लस के स्‍पेशल एपिसोड में शामिल हुए थे। इस स्‍पेशल एपिसोड में ह‍िंदी सिनेमा की पहली फीमेल सुपरस्‍टार रह चुकीं श्रीदेवी को श्रद्धांजलि अर्प‍ित की गई थी। चुंकि अनिल कपूर और जीतेंद्र, दोनों ने ही श्रीदेवी के साथ कई फ‍िल्‍में की हैं इसलिए ये दोनों सितारे इस एपिसोड के मेहमान बने थे।
श्रीदेवी के साथ जीतेंद्र जहां हिम्‍मतवाला, तोहफा, सुहागन, मवाली, घर संसार जैसी फ‍िल्‍मों में नजर आए वहीं अनिल कपूर मिस्‍टर इंड‍िया, लम्‍हे, चालबाज, जुदाई सहित कई फ‍िल्‍मों में श्रीदेवी के साथ नजर आए। इन दोनों सितारों की श्रीदेवी के साथ जोड़ी को काफी पसंद किया गया था।
श्रीदेवी की शादी अनिल कपूर के भाई बोनी कपूर से 2 जून 1996 में हो गई और वो उनकी भाभी बन गईं। र‍ियलिटी शो के मंच पर अनिल कपूर ने श्रीदेवी के साथ बिताई कई यादों को साझा किया और कई खुलासे भी किए। अन‍िल कपूर ने बताया कि वह जब भी श्रीदेवी से मिलते थे तो उनके पैर छूते थे और हर बार श्रीदेवी उन्‍हें मना कर देती थीं।
Also Read: श्रीदेवी की इस सुपरहिट फिल्‍म के रीमेक में नजर आ सकती हैं दीप‍िका पादुकोण, शुरू हुई बातचीत
बता दें कि द‍िग्‍गज अदाकारा श्रीदेवी इसी साल 24 फरवरी की रात इस दुनिया को अलविदा कह गई थीं। वह दुबई में एक शादी समारोह में शामिल होने गई थीं और वहां एक हादसे में उनका निधन हो गया था। चार दिन बाद उनका पार्थ‍िव शरीर भारत आया था।
श्रीदेवी से जब मिलते थे तो उनके पैर छूते थे अन‍िल कपूर, कई साल बाद सामने आया ये राज Description: बॉलीवुड के दिग्‍गज अभिनेता अनिल कपूर ने हाल ही में श्रीदेवी से जुड़ा एक ऐसा खुलासा किया है जो वाकई हैरान कर देने वाला है। Times Now